gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9198, del 20-10-2021 (2021/9901)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a regularització d'indústria de prefabricats de formigó per a la construcció, en el terme municipal de Cocentaina.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9198

Data del DOGV
:   20-10-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/9901


Data del document
:   16-09-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme
    * administració local

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a regularització d'indústria de prefabricats de formigó per a la construcció, en el terme municipal de Cocentaina. [2021/9901]  
Havent-se admés a tràmit, d'acord amb el que es preveu en el text refós de la Llei 5/2014, de la Generalitat, de 25 de juliol, d'ordenació del territori, urbanisme i paisatge, l'expedient DIC-21/0393, promogut per Preforvic, SL, per a regularització d'indústria de prefabricats de formigó per a la construcció, situada al polígon 5, parcel·la 46, del terme municipal de Cocentaina, per mitjà del present edicte se sotmet a informació pública el projecte de l'actuació, de conformitat amb el que es disposa en l'apartat a de l'article 223.4 del mencionat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la pàgina web https://ovius.gva.es/oficina\_tactica/?idioma=es\_es#/tramita/25566/25458V10V1061V1102. Si sorgeix algun problema amb l'accés telemàtic, pot contactar amb el Servei Territorial d'Urbanisme d'Alacant trucant al telèfon PROP 012 (741 415 398), citant la referència DIC corresponent. Aquesta publicació substitueix la del 29.09.2021 amb número 9184.  
  
  
Alacant, 16 de setembre de 2021.- El cap del Servei Territorial d'Urbanisme: Miguel Nicolas Halabi Antón.
Diari Oficial de la Generalitat Valenciana


Sumari del DOGV 9095, del 28-05-2021 (2021/4925)

Notificació de sentència dictada en procediment ordinari número 12/2020.
------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4925


Organisme emissor
:   Jutjat de Primera Instància i Instrucció Número 1 de San Vicent del Raspeig

Tipus de document
:   Edicte

Notificació de sentència dictada en procediment ordinari número 12/2020. [2021/4925]  
N.I.G.:03922-46-0-8395-1998343  
Procediment ordinari [ORD] - 000012/2020-\*MP  
De: Akra Fred, SL.,  
Procurador: Antonio Lloret Espí  
Contra: Iberdeal Pan Broadcast, SL.  
En el present procediment ordinari núm. 12/2020 seguit a instàncies de Akra Fred, SL., enfront de Iberdeal Pan Broadcast, SL., s'ha dictat sentència, el tenor literal de la qual és el següent:  
  
«Dispositiva  
Que estime parcialment la demanda presentada per Akra Fred, SL., representat pel procurador Lloret Espí contra Iberdeal Pan & Broadcast, SL., rebel en les presents actuacions, acorde la resolució del contracte subscrit entre les parts en data 1 de maig de 2014 condemnant a la citada demandada al pagament de la quantitat de 20.517,37 euros. Tot això sense expressa imposició de costes.   
Contra la present resolució, cal interposar recurs d'apel·lació que haurà d'interposar-se en el termini de vint dies comptats des del següent a la seua notificació dirigit a l'Audiència Provincial d'Alacant, competent perquè en prengueu coneixement.  
Així per aquesta la meua sentència ho pronuncia, mana i signatura Javier Vara Pardo, jutge del Jutjat de Primera Instància núm. 1 de Sant Vicent del Raspeig en dono fe.»  
  
Publicació: Llegida i publicada va ser l'anterior sentència en audiència pública pel magistrat jutge que la va dictar. En dono fe.  
I trobant-se aquest demandat, Iberdeal Pan Broadcast, SL., en parador ignorat, s'expedeix el present a fi que servisca de notificació en forma a aquest.  
  
Sant Vicent del Raspeig, 30 d'abril de 2021.- La lletrada de l'Administració de justícia: Ana Méndez Muñoz.
Diari Oficial de la Generalitat Valenciana


Sumari del DOGV 9142, del 03-08-2021 (2021/7760)

Notificació de la sentència dictada en el procediment ordinari número 779/2019.
-------------------------------------------------------------------------------

### Dades del document

Número de DOGV
:   9142

Data del DOGV
:   03-08-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/7760


Organisme emissor
:   Jutjat de Primera Instància Número 10 de Castelló de la Plana

Tipus de document
:   Edicte

Notificació de la sentència dictada en el procediment ordinari número 779/2019. [2021/7760]  
N.I.G.:12823-57-8-1359-2335296  
Procediment ordinari [ORD] - 000779/2019-F.  
De: María Consuelo Pérez Martínez, Josefa Pérez Martínez, Manuel Pérez Martínez, María Sonia Pérez Martínez i Óscar Pérez Martínez.  
  
Advocada: Milagros Bielsa Gazulla.  
Procurador: Miguel Tena Riera.  
Contra: Antonio Pérez Martínez.  
  
Arturo Visus Sanz, lletrat de l'Administració de justícia d'aquest jutjat, faig saber que en el procediment ordinari 779/19, seguit a instàncies de María Consuelo Pérez Martínez, Josefa Pérez Martínez, Manuel Pérez Martínez, María Sonia Pérez Martínez i Óscar Pérez Martínez, contra Antonio Pérez Martínez, s'ha dictat la sentència que, literalment, és com segueix:  
  
Sentència número 161/20  
  
Jutgessa que la dicta: Sofía Díaz García.   
Lloc: Castelló de la Plana.  
Data: 5 d'octubre de 2020.   
  
«Dispositiva  
Estime la demanda interposada pel procurador Miguel Tena Riera, en nom i representació de María Consuelo Pérez Martínez, Josefa Pérez Martínez, Manuel Pérez Martínez, María Sonia Pérez Martínez i Óscar Pérez Martínez, contra Antonio Pérez Martínez; declare resolt el contracte de préstec hipotecari subscrit en data 18 de febrer de 2002 amb l'entitat bancària Banco Español de Crédito, SA, que va ser cedit als hui actors en data 14 d'abril de 2008, i condemne el demandat a sotmetre's a aquesta declaració, així com al pagament de 74.701,531 euros, més els interessos que es produïsquen des de la data de reclamació judicial, i amb la imposició expressa de les costes causades.  
  
Notifiqueu aquesta resolució a les parts i indiqueu-los que, en contra, s'hi pot interposar, davant d'aquest jutjat, un recurs d'apel·lació, dins del termini de 20 dies des que es notifique aquesta resolució, per a remetre-la posteriorment davant de l'audiència provincial, segons preveuen els articles 458 i següents de la Llei d'enjudiciament civil, en la redacció que en fa la Llei 37/11, de 10 d'octubre, de mesures d'agilitació processal.  
I, atés que es desconeix el parador del demandat, Antonio Pérez Martínez, expedisc aquest edicte perquè li valga de notificació en deguda forma.  
  
Castelló de la Plana, 16 de novembre de 2020.- El lletrat de l'Administració de justícia: Arturo Visus Sanz.
Diari Oficial de la Generalitat Valenciana


Sumari del DOGV 9177, del 20-09-2021 (2021/9358)

Informació pública de l'acord d'ajornament de l'assemblea constituent.
----------------------------------------------------------------------

### Dades del document

Número de DOGV
:   9177

Data del DOGV
:   20-09-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/9358


Organisme emissor
:   Col·legi Oficial d'Economistes de Castelló

Tipus de document
:   Anunci

Informació pública de l'acord d'ajornament de l'assemblea constituent. [2021/9358]  
L'Òrgan Provisional de Direcció de l'Il·lustre Col·legi Oficial d'Economistes de Castelló, en la reunió del 14 de setembre de 2021, acorda per unanimitat ajornar la data de la celebració de l'assemblea constituent de l'Il·lustre Col·legi Oficial d'Economistes de Castelló que estava prevista per al dia 20 de setembre de 2021, per al pròxim 25 d'octubre de 2021 i rectificar l'ordre del dia previst.  
  
Convocatòria de l'assemblea constituent de l'Il·lustre Col·legi Oficial d'Economistes de Castelló  
De conformitat amb la disposició transitòria segona de la Llei 3/2021, de 31 de març, de la Generalitat, de creació de l'Il·lustre Col·legi Oficial d'Economistes d'Alacant i de l'Il·lustre Col·legi Oficial d'Economistes de Castelló (DOGV 9053, 01.04.2021), es convoca l'assemblea constituent de l'Il·lustre Col·legi Oficial d'Economistes de Castelló, a celebrar el dia 25 d'octubre de 2021, a les 17.30 hores en primera convocatòria i a les 18.00 hores en segona convocatòria, de manera presencial en el Reial Casino Antic de Castelló i de manera telemàtica, a través de l'enllaç que es facilitarà a tots els col·legiats, amb el següent:  
  
Ordre del dia  
1. Lectura i aprovació, si escau, de l'informe de la gestió realitzada per l'Òrgan Provisional de Direcció des de l'1 d'abril de 2021 fins a la celebració de l'assemblea constituent.  
2. Presentació i aprovació, si escau, dels estats financers dels col·legis a 1 d'abril de 2021 (data de l'aprovació de la Llei de creació de l'Il·lustre Col·legi Oficial d'Economistes de Castelló).  
3. Presentació i aprovació, si escau, del projecte de fusió dels col·legis a efectes fiscals.  
4. Debat i aprovació, si escau, de la proposta d'estatuts definitius de l'Il·lustre Col·legi Oficial d'Economistes de Castelló.  
5. Ratificació de la primera Junta de Govern del col·legi proposada per l'Òrgan Provisional de Direcció o convocatòria del procés electoral per a la seua elecció.  
6. Proposta del procediment de registre de col·legiats del Col·legi Oficial d'Economistes de Castelló.  
7. Aprovació de l'acta de l'assemblea constituent i dels acords adoptats.  
  
Castelló de la Plana, 16 de setembre de 2021.- El president de l'Il·lustre Col·legi Oficial d'Economistes de Castelló: Jaime Querol Sanjuán.
Diari Oficial de la Generalitat Valenciana


Sumari del DOGV 9174, del 15-09-2021 (2021/8790)

RESOLUCIÓ de 22 de juliol de 2021, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat-Generalitat, en relació amb la Llei 4/2021, de 16 d'abril, de la funció pública valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9174

Data del DOGV
:   15-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8790


Data del document
:   22-07-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 22 de juliol de 2021, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat-Generalitat, en relació amb la Llei 4/2021, de 16 d'abril, de la funció pública valenciana. [2021/8790]  
D'acord amb el que estableix l'article 33 de la Llei orgànica 2/1979, de 3 d'octubre, del Tribunal Constitucional, modificat per la Llei orgànica 1/2000, de 7 de gener, aquesta direcció general disposa la publicació en el Diari Oficial de la Generalitat Valenciana de l'acord que es transcriu com a annex en aquesta resolució.  
  
València, 22 de juliol de 2021.- La directora general de Relacions amb la Unió Europea i l'Estat: Daría Terrádez Salom.  
  
  
  
ANNEX  
Acord de la Comissió Bilateral de Cooperació Administració General de l'Estat-Generalitat en relació amb la Llei 4/2021, de 16 d'abril, de la funció pública valenciana.  
  
La Comissió Bilateral de Cooperació Administració General de l'Estat-Generalitat ha adoptat el següent acord:  
  
1. Iniciar negociacions per a resoldre les discrepàncies manifestades en relació amb els articles 3, 4, 11, 18, 19, 64, 76, 108, 122, 123, 124, 133, 141, i 143; disposicions addicionals quarta, vint-i-cinquena i vint-i-sisena i disposició transitòria quarta, de la Llei 4/2021, de 16 d'abril, de la funció pública valenciana.  
2. Designar un grup de treball per a proposar a la Comissió Bilateral de Cooperació la solució que pertoque.  
3. Comunicar aquest acord al Tribunal Constitucional per qualsevol dels òrgans esmentats en l'article 33.2 de la Llei orgànica del Tribunal Constitucional, als efectes que en el mateix precepte es contemplen, així com inserir el present acord en el Boletín Oficial del Estado i en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 9005, del 26-01-2021 (2021/235)

Notificació de la sentència dictada en el judici verbal número 10/2019.
-----------------------------------------------------------------------

### Dades del document

Número de DOGV
:   9005

Data del DOGV
:   26-01-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/235


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en el judici verbal número 10/2019. [2021/235]  
Raquel Manuel Sánchez, lletrada de l'Administració de justícia del Jutjat de Primera Instància número 2 d'Orihuela, faig saber que en les actuacions de judici verbal desnonament precari seguides en aquest jutjat amb el número 000010/2019, a instàncies de la part actora, Coral Homes, SLU, contra ocupants ignorats, s'ha dictat sentència de data 12 de febrer de 2020.  
Se'ls fa saber que tenen a la seua disposició en la secretaria d'aquest jutjat una còpia de la sentència de data 12 de febrer de 2020 i que, en contra, hi poden interposar un recurs d'apel·lació davant de l'Audiència Provincial d'Alacant, dins del termini de 20 dies des que es notifique, per a la qual cosa han de consignar un depòsit de 50 euros en el compte (núm. 0183-0000-00-Núm. de proc.: 4 dígits-any: 2 dígits) del Banco Santander d'Orihuela.  
I, a fi que valga de notificació als ocupants ignorats, actualment en parador ignorat, expedisc aquest edicte perquè es publique en el Diari Oficial de la Generalitat Valenciana i perquè es col·loque en el tauler d'anuncis d'aquest jutjat.  
  
Orihuela, 29 de desembre de 2020.- La lletrada de l'Administració de justícia: Raquel Manuel Sánchez.
Diari Oficial de la Generalitat Valenciana


Sumari del DOGV 9201, del 25-10-2021 (2021/10735)

Nomenament de personal funcionari de carrera com a oficial de policia local.
----------------------------------------------------------------------------

### Dades del document

Número de DOGV
:   9201

Data del DOGV
:   25-10-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/10802


Data del document
:   20-10-2021

Organisme emissor
:   Ajuntament de Burjassot

Tipus de document
:   Anunci

Descriptors 

:   * Burjassot
    * funcionari

Nomenament de personal funcionari de carrera com a oficial de policia local. [2021/10039]  
De conformitat amb la Resolució d'alcaldia núm. 0300020117, de data 19 d'octubre de 2021, per la qual es nomena els següents funcionaris de carrera després de la superació del procés selectiu i el curs de capacitació a què es refereix l'article 72 de la Llei 17/2017, de 13 de desembre, de coordinació de policies locals de la Comunitat Valenciana:  
  
- Daniel Garces Varea, DNI 763-S, funcionari de carrera, oficial de la policia local, escala administració especial, subescala serveis especials, classe policia local i els seus auxiliars, escala executiva, grup B, posat núm. 129.  
- Gustavo José Torres Richart, DNI 061-Q, funcionari de carrera, oficial de la policia local, escala administració especial, subescala serveis especials, classe policia local i els seus auxiliars, escala executiva, grup B, posat núm. 221.  
  
Cosa que es fa pública per a coneixement general i en compliment de l'article 68.1.b de la Llei 4/2021, de 16 d'abril, de la Generalitat, de la funció pública valenciana.  
  
Burjassot, 20 d'octubre de 2021.- L'alcalde president: Rafa Garcia Garcia.
Diari Oficial de la Generalitat Valenciana


Sumari del DOGV 8989, del 05-01-2021 (2021/4)

ACORD de 29 de desembre de 2020, del Consell, d'autorització de l'expedient de rescabalament 45/2020 per obligacions contretes en 2019.
---------------------------------------------------------------------------------------------------------------------------------------

### Dades del document

Número de DOGV
:   8989

Data del DOGV
:   05-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4


Data del document
:   29-12-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 29 de desembre de 2020, del Consell, d'autorització de l'expedient de rescabalament 45/2020 per obligacions contretes en 2019. [2021/4]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta i consellera d'Igualtat i Polítiques Inclusives, el Consell, amb la deliberació prèvia, en la reunió de 29 de desembre de 2020,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 45/2020 pel servei de direcció d'obra per la reforma del CEAM Sagunt en 2019, per import de 28.052,64 - (IVA inclòs).  
  
Segon  
Autoritzar la imputació al pressupost de 2020 de les obligacions econòmiques contretes en 2019 per import de 28.052,64 ?.  
  
València, 29 de desembre de 2020  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9035, del 05-03-2021 (2021/2322)

Participació pública del Pla especial de l'àrea logística de Sagunt.
--------------------------------------------------------------------

### Dades del document

Número de DOGV
:   9035

Data del DOGV
:   05-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/2322


Data del document
:   02-03-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme
    * administració local

Participació pública del Pla especial de l'àrea logística de Sagunt. [2021/2322]  
La Conselleria de Política Territorial, Obres Públiques i Mobilitat ha promogut la redacció del Pla especial de l'àrea logística de Sagunt.  
De l'aplicació de la Llei 5/2014, de 25 de juliol, de la Generalitat, d'ordenació del territori, urbanisme i paisatge (LOTUP), es desprén que per a realitzar la tramitació i aprovació d'aquesta classe de plans especials, cal iniciar un procés de participació pública durant un període mínim de quaranta-cinc dies hàbils (article 53 de la LOTUP).  
  
Per tot això, la Conselleria de Política Territorial, Obres Públiques i Mobilitat acorda sotmetre a participació pública la versió preliminar del Pla especial de l'àrea logística de Sagunt, així com l'estudi ambiental i territorial estratègic, amb tots els seus documents annexos, i efectuar les consultes corresponents, per un període de 45 dies hàbils comptats a partir de l'endemà de la publicació en el Diari Oficial de la Generalitat Valenciana.  
Durant aquest període, els documents podran consultar-se en la pàgina web  
http://politicaterritorial.gva.es/es/web/logistica/actuacions-en-participacio-publica  
També es podrà consultar un exemplar en paper en les oficines del Servei de Planificació de la Conselleria de Política Territorial, Obres Públiques i Mobilitat, de la torre 1 de la Ciutat Administrativa 9 d'Octubre (c/ Democràcia 77, 46947 València), en cas justificat motivadament per a aquells interessats que no disposen de mitjans per a la consulta telemàtica. Per a procedir a la consulta presencial dels documents del pla especial cal concertar cita prèvia en el telèfon 499 800 240 o a través del correu electrònic arealogistica\_taffot@gdi.wd  
Per això es fa públic per a coneixement general, a l'efecte que qualsevol persona interessada puga consultar els documents del pla especial i formular les observacions, opinions i al·legacions que estime oportunes i convenients, i remetre-les a la Direcció General d'Obres Públiques, Transports i Mobilitat Sostenible de la Conselleria de Política Territorial, Obres Públiques i Mobilitat.  
  
València, 2 de març de 2021.- La directora general d'Obres Públiques, Transports i Mobilitat Sostenible: Roser Obrer Marco.